lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru oc en es pl lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Aizvadīts Jelgavas skolēnu skatuves runas konkurss – ZZ.lv
Vārda dienas svin: Ilma, Skaidris
andra.ozola@zz.lv - 08.04.2022 - 12:50
Zemgales reģiona Kompetenču attīstības centrā (ZRKAC) 7. aprīlī notika Jelgavas skolēnu skatuves runas video priekšnesumu konkursa 1.–12. klasei pirmā kārta, kurā piedalījās 23 skolēni. Septiņi dalībnieki izvirzīti tālāk vērtēšanai 2. kārtā Valsts izglītības satura centrā (VISC), informē ZRKAC.
Šogad konkursa pirmajā kārtā piedalījās 23 dalībnieki no Jelgavas Centra pamatskolas, Jelgavas 4. sākumskolas, Jelgavas 4. vidusskolas, Jelgavas Pārlielupes pamatskolas un Jelgavas Spīdolas Valsts ģimnāzijas. Jau otro gadu konkurss organizēts video formātā.
Skolēnu skatuves runas priekšnesums video konkursā tematiski bija jāsaista ar skolēna spēju autora vārdiem paust izpratni, prieku, izbrīnu, redzējumu par sev un šim laikam aktuālām tēmām. Vairāki konkursanti bija izvēlējušies Imanta Ziedoņa pasakas un dzeju. Skanēja arī Raiņa, Friča Bārdas, Austras Skujiņas, Annas Sakses, Ojāra Vācieša, Klāva Elsberga, Pētera Brūvera, Ineses Zanderes, Māras Zālītes, Kārļa Vērdiņa, Annas Velēdas-Žīgures, Noras Ikstenas, Ievas Samauskas un citu latviešu autoru dzeja un proza. No ārzemju literatūras pārstāvēti bija autori Hanss Kristiāns Andersens, Astrīda Lindgrēna, Paulu Koelju, Ķēstuts Kasparavičs.
Dalībniekiem par uzstāšanos piešķirti augstākās pakāpes, I, II, III pakāpes diplomi un pateicības. Uz skolēnu skatuves runas video priekšnesumu konkursa otro kārtu izvirzīti skolēni, kuri saņēma augstākās pakāpes diplomu: 1. klases grupā – Viesturs Bolmanis (Jelgavas 4. vidusskola), 2.–3. klašu grupā – Adrians Fedorjaks (Jelgavas 4. vidusskola), 4.–6. klašu grupā – Ieva Sauka (Jelgavas 4. sākumskola), 7.–9. klašu grupā – Markuss Kabaks (Jelgavas Spīdolas Valsts ģimnāzija), Marta Brakanska (Jelgavas Centra pamatskola), 10.–12. klašu grupā – Viesturs Stankevičs un Evelīna Annija Belozerova (Jelgavas Spīdolas Valsts ģimnāzija).
Saturs turpināsies pēc reklāmas.
Konkursa dalībnieku skatuves runas iemaņas vērtēja eksperti: režisors, brīvdabas koncertzāles “Mītava” mākslinieciskais vadītājs Sandis Kalniņš, Jelgavas Tehnoloģiju vidusskolas teātra un Jelgavas Latviešu biedrības teātra režisore Aija Treija, Ādolfa Alunāna Jelgavas teātra dalībniece, Ādolfa Alunāna memoriālā muzeja vadītāja Elīna Skutele un stāstniece, Jelgavas Pilsētas bibliotēkas novadpētniecības speciāliste Andra Poota.
Priekšnesumi vērtēti pēc šādiem skatuves runas vērtēšanas kritērijiem: domas atklāsme (runas loģika un runātāja uzdevums), spilgtu priekšstatu gleznu esamība un atklāsme klausītājam (teikto redzēt, dzirdēt, saprast), kontakts ar klausītāju (kam runā), skaidra dikcija un artikulācija, repertuāra atbilstība runātājam (vecums, individualitāte).
Eksperti izteica atzinību par skolēnu drosmi un vēlēšanos uzstāties, un priecājās par daudzu konkursa dalībnieku spēju patiesi izprast runāto un atklāt klausītājam. Žūrijas komisija arī sniedza ieteikumus prasmju pilnveidei, piemēram, izkopt dikciju, domāt par pareizu intonāciju un uzsvaru, runāt nesteidzoties, izvēlēties savam vecumam un interesēm atbilstošus daiļliteratūras darbus, kuri pašam runātājam nav par garu un sarežģītu.
Saturs turpināsies pēc reklāmas.
Skatuves runas konkursa mērķis ir bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana. Ar konkursa palīdzību tiek attīsta bērnu un jauniešu skatuves runas kultūra, aktiermeistarības prasmes, sekmēta interesi par latviešu un pasaules literatūras mantojumu.
Otrajai kārtai iesūtītos video priekšnesumus līdz 12. maijam vērtēs VISC izveidota vērtēšanas komisija.
Skatuves runas konkursu organizē VISC sadarbībā ar ZRKAC, Jelgavas Izglītības pārvaldi un izglītības iestādēm.
Foto: ekrānšāviņš/ Zemgales reģiona Kompetenču attīstības centrs
Pēc trešdaļas balsu saskaitīšanas līderos JV, ZZS un Apvienotais saraksts
Jelgavā novēlējuši 65,68 procenti balsstiesīgo
CVK vadītāja: 14.Saeimas vēlēšanās nobalsojuši ap 59% balsstiesīgo
Vēlētāju aptauja: Saeimas vēlēšanās varētu būt uzvarējušas JV, Apvienotais saraksts un ZZS
Nobalsot 14.Saeimas vēlēšanās varēs visi tie, kuri līdz pulksten 20 iestājušies rindā vēlēšanu iecirknī
Saeimas vēlēšanās līdz pulksten 16 nobalsojuši kopumā 42,28% vēlētāju
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.